קראו את המאמר, וענו על השאלות שאחריו. 35 דק

|  |
| --- |
| שעתם היפה: על נעורים והתנדבותמעובד לפי מאמרה של פרופ' ציפורה מגן, יועצת חינוכית אתר התנדבות בישראל, 31/3/2009  |



״הנוער הוא הסיכוי הנצחי לאושר של האנושות."

מרטין בובר[[1]](#footnote-1)

המחקר והספרות, אמצעי התקשורת, מערכת החינוך, גם ההורים – כולם מרבים לעסוק בתיאור מאפייני ההתנהגות המדאיגים והבעייתיים של מתבגרים: התרכזות בעצמם, חומרנות, אלימות גואה, ניכור וחוסר אכפתיות. בסחף הזה כמעט נעלמים מתודעתנו הגילויים החיוביים והאנושיים של בני הנוער.

5

10

מעט מאוד ידוע לנו על מתבגרים המתעניינים בנושאים חברתיים, המתלבטים בשאלות מוסריות וערכיות, המוכנים להושיט יד מסייעת ולהתנדב "בלי חשבון". מעט מדי ידוע לנו על בני נוער המתנדבים לעשייה קשה ומורכבת, כשהם מנסים להביא שמחה ללבם של קשישים בודדים, כשהם מתמסרים לחיזוקם של ילדים הסובלים ממוגבלויות, או כאשר הם פועלים לקידום איכות הסביבה.

במילים אחרות: שעתם היפה של צעירים אלה נסתרת מאתנו כמעט לחלוטין. האם מפני שהתנהגות זו נדירה, או שֶׁמָּא עינֵינו מתמקדות רק בגילויים השליליים של התנהגות בני הנוער?

אנו כמורים, כהורים, כמטפלים, עומדים לא פעם נבוכים מול משאָלות מנוגדות ומסרים סותרים של המתבגרים: מצד אחד הרצון להיות לבד, עם עצמם, ושאיש לא יטריד אותם, מצד שני הצורך להיות עם אחרים, להשתייך. מחד גיסא ההתנגדות לסמכות ולתלות, הרצון בעצמאות, ומאידך גיסא הצורך החזק כל כך שיתייחסו אליהם, שישימו לב אליהם, שיגלו בהם עניין. מצב רוח מרומם הופך כהרף עין לדכדוך; אדישות וחוסר התחשבות מְפנים מְקוֹמָם לפתע להתלהבות ולרצון לתרום ולעשות; רגע אחד כעס עצור ובעיטות לכל עבר, ומיד אחריו גילויים של רוך, רגישות ודאגה לאחר. נשאלת השאלה: מי הם בני הנוער ומה בעצם הם רוצים?

15

20

25

30

35

40

45

במחקרים שנערכו בקרב מתבגרים מתרבויות שונות נבחנו השאלות האלה: האם מסוגלים מתבגרים ליטול על עצמם מחויבויות חברתיות ולתת מעצמם למען רווחתם של אחרים, ואם כן, עד כמה?

מניתוח תשובותיהם של יותר מ-3,500 בני נוער התברר כי יותר משליש הביעו משאלות הקשורות רק לחייהם הפרטיים ללא כל זיקה לאדם אחר או לעשייה כלשהי. לעומתם, כשליש מהמתבגרים הביעו רצון מפורש לעשות גם למען רווחתם של אחרים, לשרת את המדינה, לתרום זמן, לסייע לאנשים במצבי קושי ולעשות למען אושרם של בני גילם. זאת ועוד, בכל המחקרים נמצא כי אותם צעירים שהביעו רצון לעזור, להתנדב ולתרום היו גם אלה שדיווחו על חוויות של אושר, שמחה והתרוממות רוח. נראה כי חיפוש אחר אושר אישי אינו בא בהכרח על חשבון מחויבות לאחרים, וכי הנכונות לפעול ולהתנדב למען שלומם וטובתם של אחרים אינה באה על חשבון השקעת היחיד בעצמו.

מסקרים שונים שנערכו בישראל על היקף תופעת ההתנדבות בקרב בני הנוער עולה כי כ-23% מהם מעורבים בפעילות התנדבותית מתמשכת בקהילה. הם מסייעים בבתי חולים, חונכים תלמידים מתקשים, חוֹבְרים לקשישים בודדים, משתתפים בעשייה לקידום איכות הסביבה, וככלל מעורבים בכל מגוון הפעילויות ההתנדבותיות שיש בהן כדי לחזק יחידים וקבוצות בחברה.

לבני הנוער יש צורך בריגושים, ביציאה מן השגרה, בתחושת כוח ובערך עצמי. הצרכים האלה יכולים למצוא ביטוי בעשייה מאתגרת ובפעילות משמעותית למען אחרים, ובאותה שעה עשייה זו מזמנת להם חוויית היפעמות, רגעים של חדווה והכרת ערך עצמי. "לשמוע את האושר של האנשים ואת החיוך על פניהם בגלל משהו שאתה הצלחת לעשות, זה משמח מאוד. זה לא דבר ענק, אבל זה נותן לך להרגיש טוב עם עצמך." עדות אישית זו של תלמיד מתנדב תואמת לממצאי מחקרים המלמדים, שצעירים מתנדבים אלה חווים רגעי אושר בעוצמות גבוהות יותר מבני נוער שאינם מתנדבים, וחווים את העולם כמקום שטוב לחיות בו.

ההתנדבות גם מזמנת התנסות בקבלה ובנתינה שאין להן חלופה: "ניצולת השואה שאצלה אנחנו מבקרות היא אישה מיוחדת. היא לימדה אותנו על החיים יותר ממה שיכולנו ללמוד במשך חיים שלמים. אמנם אנחנו מתנדבות אצלה, אבל היא עושה בשבילנו יותר ממה שאנחנו עושות בשבילה."

© כל הזכויות שמורות למחברת.

**השאלות**

**1.** סמנו ✓ ליד **שתי** המטרות **המרכזיות** של המאמר.

(1) להדריך בני נוער בנושא התנדבות.

(2) להוכיח שלבני נוער יש צדדים חיוביים.

(3) לתאר את תרומת בני הנוער לנזקקים.

(4) לשכנע שלהתנדבות יש ערך רב עבור בני נוער.

(5) לפרט מאפייני התנהגות של בני נוער.

**2.** א. מי היא כותבת המאמר? מה תפקידה?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

איזה מידע אתה יכול להפיק מנתון זה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ב. מהו תפקיד הספרה 1 ליד שמו של מרטין בובר (מתחת לאיור)?

1 ⬜ להפנות להערת שוליים.

2⬜ לרמוז על חשיבותה של הדמות.

3⬜ לכוון למקום שממנו נלקח הציטוט.

4⬜ לציין שמידע על הציטוט מופיע בפסקה הראשונה.

**3.** הקשר בין המילה **כולם** (שורה 1) ובין תחילת המשפט הוא קשר של –

1 ⬜ בעיה ופתרון.

2⬜ פירוט והכללה.

3⬜ השוואה.

4⬜ הוספה.

**4.** בשורה 3 מופיעה המילה **חומרנות**.

 מה פירוש המילה?

1 ⬜ התרכזות יתר בהתנהגות שלילית ומסוכנת.

2⬜ נטייה להגיב בצורה מוגזמת ומחמירה.

3⬜ עיסוק רב בחומרים שונים למטרות אמנות.

4⬜ העדפת כסף ורכוש על פני ערכים רוחניים.

**5.** בשורה 10 כתוב: "שעתם היפה של צעירים אלה נסתרת מאתנו כמעט לחלוטין."

ציינו את **שני** ההסברים האפשריים לכך על-פי המאמר.

1.

2.

**6.**

ב. באיזו מילה אפשר להחליף את המילה **שֶׁמָּא** שבשורה 11, כך שמשמעות המשפט

לא תשתנה?

1 ⬜ גם

2⬜ רק

3⬜ במיוחד

4⬜ אולי

**7.** יש בני נוער המעורבים בפעילות התורמת לחברה. הוכיחו טענה זאת על-פי תוצאות **הסקרים שנערכו בישראל** (שורות 32–36).

**8.** שערו מה היו השאלות שנשאלו בני נוער **בסקרים שנערכו בישראל** (שורות 32–36).

 נסחו **שתי** שאלות שונות על-פי ממצאי הסקרים האלה.

1.

2.

**9.** א. לשם מה הביאה הכותבת את הממצאים מתוך המחקרים והסקרים?

1 ⬜ כדי להעלות את אמינות המידע במאמר.

2⬜ כדי להשמיע את קול המתנגדים לדעתה.

3⬜ כדי להדגיש שלבני נוער יש צורך בריגושים.

4⬜ כדי להראות שיש מעט מתנדבים בקרב הנוער.

**10.** השלם את המספרים החסרים בקטע:

(25,000 )\_\_\_\_\_\_\_\_\_\_\_\_\_\_\_\_\_ תלמידים מתנדבים לפחות פעם אחת בשבוע במקומות שונים.

אני מתנדב במיזם "ספר לסבתא" , אני נפגש פעם בשבוע במועדון הקשישים עם

 (3) \_\_\_\_\_\_\_\_\_\_\_ קשישים למשך (4)\_\_\_\_\_\_\_ שעות.

בשבוע הבא אחד הקשישים יהיה בן (92)\_\_\_\_\_\_\_\_\_\_\_\_\_\_\_ וארגנתי לו מסיבה.

11. **א.** מהי המטרה **העיקרית** של הכותבת בהבאת הציטוט בשורות 44–47?

1 ⬜ להביא דוגמה למקום התנדבות.

2⬜ לחזק טענה שהיא מעלה.

3⬜ להציג נתונים נוספים מתוך המחקרים.

4⬜ להמליץ על אפשרויות להתנדבות.

**ב.** האם, לדעתכם, הפסקה האחרונה במאמר מתאימה להיות פסקת הסיום?

נמקו את תשובתכם.

**12.** לפניכם קטע קצר. הוסיפו במקומות המתאימים את סימני הפיסוק האלה:

**נקודה**, **סימן שאלה**, **נקודתיים**, **מירכאות**.

 אפשר להשתמש בסימני הפיסוק יותר מפעם אחת.

|  |
| --- |
| סקר שערכה הסתדרות המורים בקרב תלמידי חטיבות ביניים העלה כי רוב התלמידים מתנגדים לתלבושת אחידה רבים מהם מוצאים דרכים לעקוף את התלבושת שנכפתה עליהם מחנך באחד מבתי הספר בארץ טוען תלמידים המחפשים דרך לבטא את ייחודם תמיד ימצאו לעצמם נתיב יצירתימהו אותו נתיב יצירתי תלמידים מוצאים דרכים שונות לבטא יצירתיות מכנסיים בסגנונות שונים ונעליים בעלות צורה מיוחדת הם לובשים גופיות בצבעים מגוונים מתחת לחולצה ולעתים אף מוסיפים לבגדים אביזרי אופנה ועונדים תכשיטים |

פרק שני

**13**

 **במסגרות חינוך שונות, כגון בתי ספר ותנועות נוער, נערים ונערות נדרשים להשתתף בפעילויות מגוונות התורמות לחברה: ניקיון הסביבה, התרמה, חונכות ועוד. לא כל בני הנוער היו בוחרים להשתתף בפעילויות אלה מרצונם החופשי**.

 האם אתם חושבים שיש לחייב בני נוער להשתתף בפעילויות התורמות לחברה?

 כתבו מאמר המופנה לחבריכם שבו תביעו את עמדתכם בשאלה זו.

 נמקו את דבריכם והביאו דוגמאות מעולמכם.

בכתיבתכם הקפידו על ניסוח,

על סימני פיסוק, על כתיב נכון

ועל כתב יד ברור.

 כתבו כ-15 שורות (150 מילים).

 תוכלו לכתוב טיוטה בעמוד הבא.

קראו שנית את מה שכתבתם

ותקנו לפי הצורך.



בהצלחה!

1. **כמה ספרים קראת מתחילת השנה?**

 א. ספר אחד

ב. שניים שלושה ספרים

ג. יותר משלושה ספרים

ד. לא קראתי בכלל

2. **מה הנושא שנהניתי ללמוד במקצוע עברית?**

א. המספרים

ב. לכידות וקישוריות

ג. טרום קריאה

ד. מבנה הטקסט

**התשובות**

**1.** סמנו ✓ ליד **שתי** המטרות **המרכזיות** של המאמר. פרשנות והיסק 2 נקודות

 (2) להוכיח שלבני נוער יש צדדים חיוביים.

 (4) לשכנע שלהתנדבות יש ערך רב עבור בני נוער.

**2.** א. מי היא כותבת המאמר? מה תפקידה?הגב'... יועצת חינוכית איתור מידע 2 נקודות

איזה מידע אתה יכול להפיק מנתון זה? המאמר אמין ומהימן פרשנות והיסק2 נקודות

ב. מהו תפקיד הספרה 1 ליד שמו של מרטין בובר (מתחת לאיור)? הערכה וביקורת2 נקודות

1 ⬜ להפנות להערת שוליים.

**3.** הקשר בין המילה **כולם** (שורה 1) ובין תחילת המשפט הוא קשר של –

2⬜ פירוט והכללה.

פרשנות והיסק 3 נקודות

**4.** בשורה 3 מופיעה המילה **חומרנות**. 2 נקודות

 מה פירוש המילה? לשון

4⬜ העדפת כסף ורכוש על פני ערכים רוחניים.

**5.** בשורה 10 כתוב: "שעתם היפה של צעירים אלה נסתרת מאתנו כמעט לחלוטין."

ציינו את **שני** ההסברים האפשריים לכך על-פי המאמר. איתור מידע4 נקודות

1. **נדירות התופעה**, • לדוגמה: התנהגות זו נדירה /בני הנוער כמעט ולא נוטים להתנדב. /שמעט צעירים עוסקים בכך

2. **התמקדות בהתנהגות שלילית**, • לדוגמה: המבוגרים מתמקדים רק בדברים הרעים שהנערים עושים./עינינו מתמקדות רק בגילויים השליליים (של התנהגות בני הנוער)./ פחות מתייחסים לבני הנוער בצורה חיובית

**6.** א. מה המבנה הלוגי של המאמר?

1 ⬜ רצף כרונולוגי

2⬜ הכללה ופירוט

3⬜ השוואה

4⬜ בעיה ופתרון

ב. באיזו מילה אפשר להחליף את המילה **שֶׁמָּא** שבשורה 11, כך שמשמעות המשפט

לא תשתנה? פרשנות והיסק 2 נקודות

4⬜ אולי

**7.** יש בני נוער המעורבים בפעילות התורמת לחברה. הוכיחו טענה זאת על-פי תוצאות **הסקרים שנערכו בישראל** (שורות 32–36). איתור מידע 2 נקודות

תשובה שמנוסחת בפירוט (מסייעים בבתי חולים, חונכים תלמידים מתקשים, חוברים לקשישים בודדים, משתתפים בעשייה לקידום איכות הסביבה) או בהכללה (מעורבים בפעילויות שיש בהן כדי לחזק יחידים וקבוצות בחברה).

 לדוגמה: הסקרים מראים שיש ילדים שמתנדבים בבתי חולים וגם בחונכויות. — (התשובה מנוסחת בפירוט.)

**או** תשובה שמצוין בה היקף ההתנדבות של בני נוער בישראל (23%)

 לדוגמה: כרבע מבני הנוער מתנדבים (ניסוח במילים של היקף ההתנדבות

**8.** שערו מה היו השאלות שנשאלו בני נוער **בסקרים שנערכו בישראל** (שורות 32–36).

 נסחו **שתי** שאלות שונות על-פי ממצאי הסקרים האלה. פרשנות והיסק 4 נקודות

תשובה שישי בה שתי שאלות שונות שמנוסחות ע"פ ממצאי הסקרים וועוסקות **בהתנדבות בפועל**, **במקום** ההתנדבות, **בסוג** ההתנדבות או **במשך** ההתנדבות.

 **לדוגמה**: האם אתה עוסק בפעילות התנדבותית? / האם אתה מתנדב? /? באיזה מקום אתה מתנדב? / האם אתה מתנדב בבית חולים / באיזה סוג התנדבות אתה מתנדב? / למי אתה עוזר כשאתה מתנדב? / אם /כן, באיזו? (כשאלת המשך לשאלה “האם אתה מתנדב?״) / האם אתה עוזר לקשישים? כמה זמן אתה כבר מתנדב? / כמה זמן אתה מתנדב

**שתי שאלות בלבד**

**9.** א. לשם מה הביאה הכותבת את הממצאים מתוך המחקרים והסקרים?

 הערכה וביקורת 3 נקודות

1 ⬜ כדי להעלות את אמינות המידע במאמר.

**10.** השלם את המספרים החסרים בקטע: לשון 4 נקודות

(25,000 **עשרים וחמישה אלף** תלמידים מתנדבים לפחות פעם אחת בשבוע במקומות שונים.

אני מתנדב במיזם "ספר לסבתא" , אני נפגש פעם בשבוע במועדון הקשישים עם

 (3) **שלושה** קשישים למשך (4)**ארבע** שעות.

בשבוע הבא אחד הקשישים יהיה בן (92)**תשעים ושתים** וארגנתי לו מסיבה.

11. **א.** מהי המטרה **העיקרית** של הכותבת בהבאת הציטוט בשורות 44–47? הערכה וביקורת 2 נקודות

2⬜ לחזק טענה שהיא מעלה.

**ב.** האם, לדעתכם, הפסקה האחרונה במאמר מתאימה להיות פסקת הסיום?

נמקו את תשובתכם. הערכה וביקורת 3נקודות

**דעה שלילית** :הנימוק חייב לעסוק במפורש בכך שבפסקה זו אין אחד התפקידים האלה: סיכום / איסוף רעיונות מרכזיים מהמאמר, מסקנה (העולה מן הנאמר), העלאת נושא חדש (להמשך דיון).

 **דעה חיובית** :הנימוק חייב לעסוק במפורש באחד מתפקידי הסגיר המתאימים לטקסט הזה: לתת חומר למחשבה, להטביע חותם, להניע לפעולה, לעורר עניין וסקרנות, לעודד קריאה בנושא.

**12.** לפניכם קטע קצר. הוסיפו במקומות המתאימים את סימני הפיסוק האלה: לשון

**נקודה**, **סימן שאלה**, **נקודתיים**, **מירכאות**.

 אפשר להשתמש בסימני הפיסוק יותר מפעם אחת. 5 נקודות (כל שני סימנים נק)

|  |
| --- |
| סקר שערכה הסתדרות המורים בקרב תלמידי חטיבות ביניים העלה כי  רוב התלמידים מתנגדים לתלבושת אחידה . רבים מהם מוצאים דרכים לעקוף את התלבושת שנכפתה עליהם . מחנך באחד מבתי הספר בארץ טוען :  ״ תלמידים המחפשים דרך לבטא את ייחודם תמיד ימצאו לעצמם נתיב יצירתי ״ . ( יתקבל גם בסדר הפוך) מהו אותו נתיב יצירתי ? תלמידים מוצאים דרכים שונות לבטא יצירתיות : מכנסיים בסגנונות שונים ונעליים בעלות צורה מיוחדת. הם לובשים גופיות בצבעים מגוונים מתחת לחולצה ולעתים אף מוסיפים לבגדים אביזרי אופנה ועונדים תכשיטים .  |

פרק שני 25נקודות

**13**

 **במסגרות חינוך שונות, כגון בתי ספר ותנועות נוער, נערים ונערות נדרשים להשתתף בפעילויות מגוונות התורמות לחברה: ניקיון הסביבה, התרמה, חונכות ועוד. לא כל בני הנוער היו בוחרים להשתתף בפעילויות אלה מרצונם החופשי**.

 האם אתם חושבים שיש לחייב בני נוער להשתתף בפעילויות התורמות לחברה?

 כתבו מאמר המופנה לחבריכם שבו תביעו את עמדתכם בשאלה זו.

 נמקו את דבריכם והביאו דוגמאות מעולמכם.

בכתיבתכם הקפידו על ניסוח,

על סימני פיסוק, על כתיב נכון

ועל כתב יד ברור.

 כתבו כ-15 שורות (150 מילים).

 תוכלו לכתוב טיוטה בעמוד הבא.

|  |  |  |
| --- | --- | --- |
| **הבנת המטלה2** | כתיבה על הנושא ללא חריגות 60-100 מילים נקודה מעל 100 מילים 2 נק' | 2 |
| **תוכן****ומבנה****15** | הצגת נושא הכתיבה | 1 |
| פנייה לנמענים | 1 |
| הצגת דעה מפורשת וחד-משמעית | 1 |
| שני נימוקים איכותיים ואמינים | 6 |
| הטענה מבוססת בעזרת סיפור מהחיים | 1 |
| המאמר מסתיים בהמלצה או במסקנה | 1 |
| הכתיבה לכידה ומקושרת | 3 |
| **ענייני לשון****8** | **משלב**- הקפדה על כתיבה במשלב בינוני-גבוה ללא שימוש בסלנג | 3 |
| **פיסוק**- סימני הפיסוק במאמר | 5 |
| **כתיב**- כתיב ללא שגיאות |
| **התאם**- התאם בין שם עצם לתוארו |
|  | האם הצלחתי לכתוב מאמר משכנע? |  |

1. מרטין בובר – חוקר ופילוסוף יהודי. חי בשנים 1878–1965. [↑](#footnote-ref-1)